এ বছরের এপ্রিলে নতুন কোচ নিয়োগ দিয়ে নতুন শুরু করে পাকিস্তান। গত মাসে অনূর্ধ্ব-২৩ এশিয়ান গেমসে অংশ নেয় তারা। সেই দলের ১০ জন নিয়ে নবযাত্রার শুরু এই সাফে। তার আগে কোনো প্রস্তুতি ম্যাচও খেলেনি দলটি। সাফে প্রথম লক্ষ্য তাই গ্রুপ পর্ব উতরানো বলে জানান পাকিস্তান কোচ। তাতে প্রথম ম্যাচে নেপালের বিপক্ষে জিতে প্রতিযোগিতায় দারুণভাবে শুরু করলো পাকিস্তান। কঠিন গ্রুপ ‘এ’ কে করে তুললো আরও কঠিন।